
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 7. maija noteikumos Nr. 284 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" pirmās un otrās projektu iesniegumu atlases kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2024. gada 7. maija noteikumos Nr. 284 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām"  2.1.3.1. pasākuma "Pašvaldību pielāgošanās klimata pārmaiņām" pirmās projektu iesniegumu atlases kārtas īstenošanas noteikumi"" (turpmāk – noteikumu projekts) ir izstrādāts pēc Viedās administrācijas un reģionālās attīstības ministrijas (turpmāk – VARAM) kā Eiropas Savienības (turpmāk - ES) fondu atbildīgās iestādes iniciatīvas, ievērojot Eiropas Savienības fondu 2021.—2027. gada plānošanas perioda vadības likuma 19. panta 6. un 13. punktu.
Ar noteikumu projektu paredzēts veikt izmaiņas Eiropas Savienības kohēzijas politikas programmas 2021.–2027. gadam (turpmāk – Programma) 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām"  2.1.3.1. pasākuma "Pašvaldību pielāgošanās klimata pārmaiņām" (turpmāk - 2.1.3.1. pasākums) īstenošanas Ministru kabineta 2024. gada 7. maija noteikumos Nr. 284 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" pirmās projektu iesniegumu atlases kārtas īstenošanas noteikumi" (turpmāk – MK noteikumi Nr. 284).
1.2. Mērķis
Mērķa apraksts
Sniegt papildu atbalstu infrastruktūras izveides un atjaunošanas darbībām, kas vērstas uz pašvaldību pielāgošanos klimata pārmaiņām, palielinot 2.1.3.1. pasākuma otrajā projektu iesniegumu atlases kārtā (turpmāk - otrā kārta) pieejamo finansējumu, kā arī veikt citus saistītus MK noteikumu Nr. 284 nosacījumu precizējumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK noteikumos Nr. 284 šobrīd noteikts pieejamais finansējums 2.1.3.1. pasākuma otrajai kārtai, kā arī sadalījums starp 2.1.3.1. pasākuma pirmo projektu iesniegumu atlases kārtu (turpmāk - pirmā kārta) un otro kārtu: 
- pirmās kārtas ietvaros plānotais un pieejamais kopējais finansējums ir ne mazāks kā 38 865 875 euro, tai skaitā Eiropas Reģionālās attīstības fonda (turpmāk - ERAF) finansējums – 33 035 993 euro un nacionālais līdzfinansējums, ko veido pašvaldību un privātais finansējums, – ne mazāks kā 5 829 882 euro; 
- otrās kārtas ietvaros plānotais un pieejamais kopējais finansējums ir ne mazāks kā 10 898 832 euro, tai skaitā ERAF finansējums – 9 264 007 euro un nacionālais līdzfinansējums, ko veido pašvaldību un privātais finansējums, – ne mazāks kā 1 634 825 euro. 
 
Tāpat noteikts, ka pirmajā kārtā līdz 2027. gada 31. decembrim un otrajā kārtā līdz 2029. gada 31. decembrim sasniedzami Programmā noteiktie iznākuma rādītāji: 
- nacionālās un vietējās stratēģijas, kas vērstas uz pielāgošanos klimata pārmaiņām. Iznākuma rādītāja vērtība tiek sasniegta, ja projektu ieguldījumi pirmās kārtas ietvaros tiek veikti saskaņā ar vismaz 10 pašvaldību stratēģijām, otrās kārtas ietvaros – vismaz piecām pašvaldību stratēģijām; 
- zaļā infrastruktūra, kas izveidota vai jaunināta nolūkā pielāgoties klimata pārmaiņām – 31 ha. Iznākuma rādītāja vērtība tiek sasniegta, ja pasākuma pirmās atlases kārtas projektu ietvaros veikti ieguldījumi zaļajā infrastruktūrā 21 ha platībā un pasākuma otrās atlases kārtas projektu ietvaros veikti ieguldījumi zaļajā infrastruktūrā vismaz 10 ha platībā. 
 
MK noteikumi Nr. 284 nosaka arī projektu īstenošanas termiņu - pirmās kārtas projektus īsteno ne ilgāk kā līdz 2027. gada 31. decembrim, otrās kārtas projektus īsteno ne ilgāk kā līdz 2029. gada 31. decembrim. Tāpat noteiktas prasības zaļā publiskā iepirkuma piemērošanai.
Problēmas un risinājumi
Problēmas apraksts
2.1.3.1. pasākuma pirmās kārtas ietvaros pabeigtajos projektos līdz 2026. gada septembrim ir izveidojies finansējuma atlikums 203 591 euro apmērā, kā arī 2.1.3.2. pasākuma "Nacionālas nozīmes plūdu un krasta erozijas pasākumi" pirmās kārtas ietvaros 2026. gada 21. maijā izmaksāts noslēguma maksājums vienīgajā pirmās kārtas ietvaros īstenotajā projektā Nr. 2.1.3.2/1/23/I/001 "Plūdu risku novēršana Jēkabpilī" (finansējuma saņēmējs - Jēkabpils novada pašvaldība), šī projekta īstenošanā ietaupījuma rezultātā izveidojies 884 020 euro ERAF finansējuma atlikums 2.1.3.2. pasākuma pirmajā kārtā.  
Vienlaikus 2026. gada 9. jūlijā ir noslēgusies atklāta projektu iesniegumu atlase 2.1.3.1. pasākuma otrajā kārtā. Tika saņemti 22 projektu iesniegumi ar kopējo pieprasīto ERAF finansējumu 24 685 386 euro, līdz ar to pieprasītais ERAF finansējums būtiski pārsniedz otrajā kārtā pieejamo. 
Tāpat turpinās arī 2.1.3.1. pasākuma pirmās kārtas projektu īstenošana, kur atbilstoši Centrālās finanšu un līgumu aģentūras (turpmāk - CFLA) sniegtajai informācijai identificēti būtiski un pamatoti riski projektu sekmīgai pabeigšanai šobrīd noteiktajā īstenošanas termiņā - projektēšanas iepirkumu noslēgšanās bez rezultātiem vairākos projektos, kā arī projektēšanas līgumu noslēgšanas kavējumi. Šādi riski saistāmi ar projektu specifiku, t.i., mazāku skaitu pieejamo projektētāju, kas var izstrādāt risinājumus atbilstoši projektos paredzētajām darbībām, jo īpaši zaļās infrastruktūras inovatīvu risinājumu izveidei.  
Vienlaikus, ņemot vērā, ka 2.1.3.1. pasākuma pirmās kārtas ietvaros tiek īstenoti kopumā 23 projekti (atsevišķi projekti jau no tiem ir pabeigti), ir secināms, ka MK noteikumos Nr. 284 noteiktā iznākuma rādītāja "nacionālās un vietējās stratēģijas, kas vērstas uz pielāgošanos klimata pārmaiņām" sasniedzamā vērtība tiek pārsniegta pirmās kārtas ietvaros.  
Ar 2026. gada 9. jūniju stājušās spēkā izmaiņas publisko iepirkumu tiesiskajā regulējumā, atsakoties no zaļā publiskā iepirkuma jēdziena. Tādējādi vides prasību integrācija iepirkumos turpmāk tiks īstenota ar stratēģisko iepirkumu "Ietekmes uz vidi mazināšana" (atbilstoši Iepirkumu uzraudzības biroja publicētajam skaidrojumam), vienlaikus, saskaņā ar Publisko iepirkumu likuma pārejas noteikumu 27. punktu līdz 2026. gada 8. jūnijam (ieskaitot) uzsāktie vai izsludinātie iepirkumi pabeidzami atbilstoši to uzsākšanas vai izsludināšanas laikā spēkā esošajam regulējumam. MK noteikumi Nr. 284 nosaka prasības zaļā publiskā iepirkuma piemērošanai, kas atbilstoši spēkā esošajam regulējumam 2026. gada septembrī vairs nav piemērojamas.
Risinājuma apraksts
Noteikumu projekts paredz novirzīt 2.1.3.1. pasākuma pirmajā kārtā un 2.1.3.2. pasākuma pirmajā kārtā izveidojušos ERAF finansējuma atlikumus 2.1.3.1. pasākuma otrajai kārtai, tādējādi ļaujot apstiprināt iespējami vairāk kvalitatīvāko projektu iesniegumus, t.i., atbalstīt plašāku pašvaldību pielāgošanās klimata pārmaiņām projektu īstenošanu, kas iekļauj papildu zaļo teritoriju izveidi, ūdenstilpju un ūdensteču krastu nostiprināšanu, ilgtspējīgu lietusūdens apsaimniekošanas risinājumu izveidi u.c. risinājumus, lai mazinātu klimata pārmaiņu (t.sk. dabas katastrofu) ietekmē radušos riskus publiskajai infrastruktūrai. Precizētais ERAF finansējums 2.1.3.1. pasākuma pirmajā kārtā ir 32 832 402 euro, otrajā kārtā 10 351 618 euro, savukārt 2.1.3.2. pasākuma pirmajā kārtā 13 507 576 euro (skat. Ministru kabineta sēdes protokollēmuma projekta 3., 4. punktu, vienlaikus jāņem vērā, ka grozījumi Ministru kabineta 2023. gada 27. jūnija noteikumos Nr. 353 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.2. pasākuma "Nacionālas nozīmes plūdu un krasta erozijas pasākumi" pirmās projektu iesniegumu atlases kārtas īstenošanas noteikumi" tiks veikti tikai kopā ar citām būtiskām izmaiņām, ja tas būs nepieciešams, ņemot vērā, ka 2.1.3.2. pasākuma pirmajā kārtā īstenotais vienīgais projekts ir pabeigts, grozījumu veikšana šobrīd neradītu praktisku ietekmi uz finansējuma saņēmēju, bet palielinātu administratīvo slogu).
Pārdales rezultātā ERAF finansējuma sadalījums starp intervences kodiem: 
- 2.1.3.1. pasākuma pirmajā kārtā - 58. kodā "Pasākumi saistībā ar pielāgošanos klimata pārmaiņām un ar klimatu saistīto risku novēršana un pārvaldība: plūdi un zemes nogruvumi (tostarp izpratnes veidošana, civilās aizsardzības un katastrofu pārvarēšanas sistēmas, infrastruktūras un uz ekosistēmu balstītas pieejas)" (turpmāk - 58. kods) 2 000 000 euro, 60. kodā "Pasākumi saistībā ar pielāgošanos klimata pārmaiņām un ar klimatu saistīto risku novēršana un pārvaldība: citi, piemēram, vētras un sausums (tostarp izpratnes veidošana, civilās aizsardzības un katastrofu pārvarēšanas sistēmas, infrastruktūras un uz ekosistēmu balstītas pieejas)" (turpmāk - 60. kods) 30 832 402 euro; 
- 2.1.3.1. pasākuma otrajā kārtā - 58. kodā 1 884 020 euro, 60. kodā 8 467 598 euro; 
- 2.1.3.2. pasākuma pirmajā kārtā - 58. kodā 13 507 576 euro. 
Kopējais finansējums katrā no intervences kodiem - summāri 58. kodā 17 391 596 euro, 60. kodā 39 300 000 euro. 
 
Risinājums finansējuma pārdalei pamatots ar to, ka: 
- 2.1.3.2. pasākumā netiks rīkots jauns projektu uzsaukums vai atlases kārta; 
- būtiski, ka Eiropas Parlamenta un Padomes 2024. gada 24. jūnija Regulas (ES) 2024/1991 par dabas atjaunošanu un ar ko groza Regulu (ES) 2022/869 8. pants  paredz pilsētu zaļo zonu un vainagu projekciju nesamazināšanās un augšupejošas tendences nodrošināšanu, kas aktuāli ir un būs lielai daļai pašvaldību (urbānajiem centriem un klāsteriem), tādējādi, ņemot vērā projektu īstenošanas beigu termiņu (2029. gads), ir paredzams, ka šo projektu rezultāti sniegs tiešu ieguldījumu prasību izpildē 2030.-2031. gadā un turpmāk; 
- iespējami vairāk īstenotu projektu 2.1.3.1. pasākumā nodrošinās, ka plašāks pašvaldību loks var īstenot savas pielāgošanās klimata pārmaiņām stratēģijas, tādējādi gan uzlabojot apkārtējās vides klimatnoturību, gan nodrošinot estētisku un mūsdienīgu publisko ārtelpu. Tādējādi tiks izveidotas vai atjaunotas plašākas zaļās teritorijas pilsētvidē, kā arī uzlabota lietusūdens pārvaldība, un tiešie ieguvēji būs pašvaldību iedzīvotāji, kuriem tiks mazināti teritoriju applūšanas riski, kā arī nodrošinātas vairāk zaļās zonas rekreācijai. Tāpat arī plānotie projekti tiek īstenoti arī nacionālas nozīmes plūdu riska teritorijās jeb veido sinerģiju starp 2.1.3.2. un 2.1.3.1. pasākuma mērķiem. 
 
Lai nodrošinātu sekmīgu pašvaldību pielāgošanās stratēģiju īstenošanu, kā risinājums noteikumu projektā ir noteikts, ka visi 2.1.3.1. pasākuma projekti ir īstenojami līdz 2029. gada 31. decembrim un līdz tam sasniedzamas arī projektos noteiktās uzraudzības rādītāju vērtības. Risinājums ir noteikts, ņemot vērā īstenojamo projektu relatīvo novitāti Latvijā, tādējādi ir pamatoti izvērtēt un ņemt vērā apstākļus, ka vienlaicīgi tirgū var nebūt pietiekams skaits atbilstošu projektēšanas (vai projektēšanas un būvniecības) pakalpojumu sniedzēju (un/vai būvdarbu veicēju) ar nepieciešamajām specifiskajām zināšanām. Projektu īstenošanas termiņa maiņa pirmajā kārtā var samazināt plānoto maksājumu pieprasījumu plūsmu atsevišķos projektos, kam jau ir identificēti riski īstenošanai līdz 2027. gada beigām, taču papildu laiks īstenošanai nodrošinās, ka projekts var tikt īstenots (t.i., tas nav jāpārtrauc nepietiekama īstenošanas laika dēļ) un tādējādi maksājumi par to pieprasīti. Tāpat arī finansējuma pārdale nodrošinās, ka 2.1.3. specifiskajā atbalsta mērķī "Veicināt pielāgošanos klimata pārmaiņām, risku novēršanu un noturību pret katastrofām" pieejamais ERAF finansējums tiek efektīvi izlietots, īstenojot papildu projektus, tādējādi nodrošinot budžeta maksājumu plāna un n+3 mērķu izpildi turpmākajos gados. 

Iznākuma rādītāja "nacionālās un vietējās stratēģijas, kas vērstas uz pielāgošanos klimata pārmaiņām" sasniedzamās vērtības dalījumā pa 2.1.3.1. pasākuma kārtām tiek precizētas, ievērojot sadaļā "Problēmas apraksts" minēto par pirmajā kārtā īstenošanā esošo projektu skaitu, kā arī to, ka otrajā kārtā objektīvi samazinās to pašvaldību skaits Latvijā, kuru ieguldījumi atbilstoši stratēģijām, lai veicinātu pielāgošanos klimata pārmaiņām, vēl nav veikti (t.i., ir mazāks to projektu iesniedzēju skaits, kuri projektu iesniegumu iesniedz tikai otrajā kārtā, sekmējot iznākuma rādītāja vērtības sasniegšanu). 
 
Ievērojot to, ka 2.1.3.1. pasākuma pirmās kārtas projekti ir īstenošanā, tostarp daļa projektu noslēdzas vai īstenošanas laikā tiek veikti projektu līgumu grozījumi, kas ietekmē projektam paredzēto ERAF finansējumu, ar noteikumu projektu tiek noteikts, ka 2.1.3.1. pasākuma pirmajā kārtā neizmantoto finansējumu, sadarbības iestādei vienojoties ar atbildīgo iestādi, iespējams novirzīt uz 2.1.3.1. pasākuma otro kārtu, tādējādi ļaujot apstiprināt lielāku skaitu iesniegto projektu. 
 
Ar noteikumu projektu tiek precizēts MK noteikumu Nr. 284 36.12. apakšpunkts, nosakot, ka zaļā publiskā iepirkuma prasības piemērojamas, ja attiecināms, t.i., minētās prasības neattiecas uz iepirkumiem, kuri tiek uzsākti pēc jaunā horizontālā regulējuma spēkā stāšanās, savukārt līdz 2026. gada 8. jūnijam (ieskaitot) uzsāktajiem vai izsludinātajiem iepirkumiem piemērojams Publisko iepirkumu likuma pārejas noteikumu 27. punkts, kas nosaka, ka uzsāktie vai izsludinātie iepirkumi pabeidzami atbilstoši to uzsākšanas vai izsludināšanas laikā spēkā esošajam regulējumam.

Ievērojot noteikumu projekta izstrādes laikā izstrādē esošo Klimata un enerģētikas ministrijas gatavoto noteikumu projektu (25-TA-529) "Emisijas kvotu izsolīšanas instrumenta finansēto projektu atklāta konkursa "Plūdu risku mazināšanas, novēršanas un noturības pret plūdiem veicināšanas pasākumi pašvaldībās" nolikums" (turpmāk - EKII atbalsta programma), lai nodrošinātu demarkāciju starp 2.1.3.1. pasākumu un EKII atbalsta programmu, ņemot vērā, ka 2.1.3.1. pasākuma pirmās kārtas projekti jau ir īstenošanā vai ir pabeigti, otrās kārtas projekti ir vērtēšanā, kā arī to, ka EKII atbalsta programmas ietvaros sagatavojamie projektu ieniegumi vēl tikai tiks sagatvoti, demarkācijas nosacījumi paredzami EKIII atbalsta programmā un detalizēti tie skaidrojami EKII atbalsta programmas sākotnējās ietekmes novērtējuma ziņojumā (anotācijā).

Noteikumu projekta apstiprināšanas rezultātā papildu grozījumi esošajās vienošanās par projektu īstenošanu nav veicami (t.sk. nav veicami būtiski grozījumi) un netiek ietekmēta 2.1.3.1. pasākuma pirmās kārtas projektu īstenošana, ņemot vērā, ka grozījumi paredz jau esoša ERAF finansējuma atlikuma pārdali iespējami vairāk jaunu projektu iesniegumu apstiprināšanai. Tāpat VARAM ir izvērtējusi pirmās kārtas projektu īstenošanas termiņa pagarinājumu un secina, ka tas neietekmē atlases norisi un rezultātus, jo:
- sākotnēji noteiktais termiņš bija pietiekams un samērīgs, ko apliecina gan saņemto un apstiprināto projektu iesniegumu skaits (23 vienošanās), gan tas, ka daļa projektu (3 projekti) šobrīd jau ir pabeigti;
- projektu iesniedzējiem sākotnēji tika dots pietiekams un samērīgs laiks projektu sagatavošanai – pieci mēneši. Projektu iesniegumu vērtēšana norisinājās no 2024. gada 27. novembra līdz 2025. gada 26. februārim. Tādējādi projekta sagatavošanai un īstenošanai sākotnēji bija paredzēts saprātīgs laika posms, kas ietvēra vairākas būvniecības sezonas.
Visi atlases nosacījumi bija vienlīdzīgi un publiski zināmi visiem potenciālajiem pretendentiem. Tādējādi projekta īstenošanas termiņa pagarinājums, kas veikts pēc atlases rezultātu apstiprināšanas, nav interpretējams kā faktors, kas būtu mainījis potenciālo projektu iesniedzēju motivāciju sagatavot projekta iesniegumus atlases posmā.

Atbilstoši Finanšu ministrijas sniegtajiem priekšlikumiem precizēta MK noteikumu Nr. 284 IV nodaļa, nosakot, ka izmaksu procentuālais ierobežojums tiek aprēķināts attiecībā pret projekta plānotajām izmaksām, kā arī precizēts nosacījums par informācijas publicēšanu par projekta īstenošanu (nenosakot regularitāti).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
ES fondu sniegtais finansiālais pienesums pašvaldībām, lai veiksmīgāk pielāgotos klimata pārmaiņām, nodrošinās, ka pašvaldības varēs noteiktu sava budžeta finansējuma apjomu ieguldīt vēl citās ar pielāgošanos klimata pārmaiņām saistītās investīcijās. Pašvaldības attīstības programmas investīciju plānā ir iespējams identificēt, kāds pasākums vēl tiks īstenots pašvaldībā, lai pielāgotos klimata pārmaiņām, kas tādējādi nodrošina arī lielāku iegūto punktu skaitu projektu iesniegumu vērtēšanas procesā.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Īstenojot projektus, pašvaldību publiskās teritorijas tiks pielāgotas klimata pārmaiņām, tādējādi sekmējot iedzīvotājiem mūsdienu apstākļiem piemērotas pilsētvides nodrošināšanu. Mazinot klimata pārmaiņu radītos riskus, ilgtermiņā tiks uzlabota pašvaldību publisko teritoriju noturība, kā arī veidosies tieši ieguvumi iedzīvotājiem no izveidotajām vai atjaunotajām pilsētvides zaļajām teritorijām un ilgtspējīgiem lietusūdens apsaimniekošanas risinājumiem:  
- iedzīvotāju labsajūtas un veselības uzlabošanās (rekreācijas un aktīvās atpūtas iespējas, estētiska pilsētvide);  
- klimatnoturības uzlabošana (pilsētas "siltumsalas" efekta un karstuma viļņu mazināšana);  
- teritoriju applūšanas risku mazināšana (lietusūdens noturēšana uz vietas, samazinot centralizētās lietusūdens sistēmas noslodzi);  
- bioloģiskās daudzveidības palielināšanās (dzīvotnes un migrācijas koridori);  
- gaisa kvalitātes uzlabošanās (putekļu emisiju samazināšanās zaļajās zonās);  
- nekustamo īpašumu vērtības pieaugums (zaļo zonu ietekmē).
Juridiskās personas
Jā
Ietekmes apraksts
Pašvaldības 2.1.3.1. pasākuma ietvaros ir finansējuma saņēmējas. Finansējuma saņēmēja  sadarbības partneris var būt pašvaldību izveidotas iestādes, pašvaldības kapitālsabiedrības, kas veic pašvaldību deleģēto pārvaldes uzdevumu izpildi, valsts tiešās pārvaldes iestādes, valsts kapitālsabiedrības, ūdenssaimniecības pakalpojumu sniedzēji. Ar noteikumu projektu tiks nodrošināts, ka finansējuma saņēmējiem un sadarbības partneriem būs iespēja īstenot lielāku projektu skaitu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Ar noteikumu projektu tiks veicinātas un pastiprinātas esošās ietekmes - klimata pārmaiņām pielāgota publiskā infrastruktūra turpmāko gadu laikā būs nozīmīgs pašvaldības teritorijas konkurētspējas aspekts – vietējā uzņēmējdarbība var tikt attīstīta, pateicoties pielāgotai pašvaldības publiskajai teritorijai, piemēram, īstenojot apmeklētāju plūsmas organizēšanas pasākumus ar mērķi mazināt krasta erozijas riskus, ko izraisa klimata pārmaiņas, vai veicot darbus peldvietu saglabāšanai, pašvaldības teritorija var kļūt pievilcīgāka vietējiem un ārzemju tūristiem konkrēto objektu apmeklēšanai, no kā iegūst arī ēdināšanas nozare, vietējie mājražotāji vai citi saimnieciskās darbības veicēji, kas jau darbojas vai plāno uzsākt savu saimniecisko darbību attiecīgajā pašvaldībā. Papildu finansējums pielāgošanās klimata pārmaiņu projektu īstenošanai kopumā palielinās pieprasījumu pēc būvniecības, projektēšanas, pilsētplānošanas, vides un dabas nozaru speciālistu darba. Uzlabojot publiskās infrastruktūras stāvokli un funkcionalitāti, tiek radīta labvēlīgāka vide arī citu nozaru attīstībai, samazinot klimata pārmaiņu riskam pakļautu teritoriju saistītos riskus un izmaksas, tādējādi kopumā stiprinot uzņēmējdarbības vidi reģionos.
2.2.4. uz mazajiem un vidējiem uzņēmējiem:
Jā
Ietekmes apraksts
2.1.3.1. pasākuma īstenošana pozitīvi ietekmēs mazos un vidējos uzņēmumus, kas sniedz pakalpojumus ilgtspējīgu lietusūdeņu sistēmu risinājumu, projektēšanas, būvniecības, autoruzraudzības, apstādījumu ierīkošanas, kā arī dažādu vides, dabas (t.sk. arboristu) un tehnisko atzinumu sagatavošanas jomās.  
Šāds pieprasījuma pieaugums veicina vietējo mazo un vidējo uzņēmumu (MVU) kapacitātes stiprināšanu, jaunu kompetenču attīstīšanu un pakalpojumu specializāciju, īpaši pielāgošanās klimata pārmaiņu jomā, kas ilgtermiņā uzlabos konkurētspēju, zināšanas un spēju piedalīties arī citos publiskā un privātā sektora projektos, t.sk. nākamajā Eiropas Savienības fondu plānošanas periodā.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Papildu ieguldījumi, lai pielāgotos klimata pārmaiņām, sniegs pozitīvu ietekmi uz būvniecības nozarē, pakalpojumu sektorā (saistībā ar dažādu pakalpojumu veikšanu, iekārtu piegādi, uzstādīšanu, apkalpošanu u.c.) nodarbinātajiem Latvijas Republikas pašvaldībās, kā detalizētāk aprakstīts 2.2.3. un 2.2.4. sadaļās.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	6 834 029
	0
	16 940 353
	-6 000 000
	12 195 073
	2 000 000
	5 663 221

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	6 834 029
	0
	16 940 353
	-6 000 000
	12 195 073
	2 000 000
	5 663 221

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	8 040 035
	0
	19 919 827
	-7 048 823
	14 347 145
	2 352 941
	6 662 613

	2.1. valsts pamatbudžets
	6 834 029
	0
	16 940 353
	-6 000 000
	12 195 073
	2 000 000
	5 663 221

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	1 206 006
	0
	2 979 474
	-1 048 823
	2 152 072
	352 941
	999 392

	3. Finansiālā ietekme
	-1 206 006
	0
	-2 979 474
	1 048 823
	-2 152 072
	-352 941
	-999 392

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	-1 206 006
	0
	-2 979 474
	1 048 823
	-2 152 072
	-352 941
	-999 392

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	1 048 823
	
	-352 941
	-999 392

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	1 048 823
	
	-352 941
	-999 392

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	2.1.3.1. pasākuma pirmās un otrās kārtas projektu darbības un finansējums tiek aprēķināts saskaņā ar plānoto laika grafiku, taču tas var mainīties atbilstoši faktiskajai situācijai. Precizētais budžeta ieņēmumu un izdevumu aprēķins pa gadiem norādīts atbilstoši CFLA maksājumu prognozēm un izvērtējot finansējuma pārdaļu ietekmi.  
 
Attiecībā uz 2.1.3.1. pasākuma pirmo un otro kārtu kopējo valsts budžeta ieņēmumu summu veido 2.1.3.1. pasākuma pirmās un otrās kārtas ERAF finansējuma summa 43 184 020 euro apmērā. Kopējo izdevumu summa ir ERAF finansējuma un pašvaldību (un privātā, ja attiecināms) līdzfinansējuma summa – 50 804 731 euro. 
 
VARAM prognozētās izdevumu proporcijas dalījumā pa gadiem (pirmās un otrās kārtas ietvaros) indikatīvi ir šādas: 
2025. gadā (tikai pirmā kārta): 1 758 766 euro. No tā ERAF finansējums 85% jeb 1 494 951, pašvaldību līdzfinansējums 15% jeb 263 815 euro.  
 
2026. gadā (tikai pirmā kārta): 8 040 035 euro. No tā ERAF finansējums 85% jeb 6 834 029 euro, pašvaldību līdzfinansējums 15% jeb 1 206 006 euro.  
 
2027. gadā (pirmā un otrā kārta): 12 871 004 euro. No tā ERAF finansējums 85% jeb 10 940 353 euro, pašvaldību līdzfinansējums 15% jeb 1 930 651 euro.  
  
2028. gadā (pirmā un otrā kārta): 16 700 086 euro. No tā ERAF finansējums 85% jeb 14 195 073 euro, pašvaldību līdzfinansējums 15% jeb 2 505 013 euro.  
  
2029. gadā (pirmā un otrā kārta): 6 662 613 euro. No tā ERAF finansējums 85% jeb 5 663 221 euro, pašvaldību līdzfinansējums 15% jeb 999 392 euro.  
 
2030. gadā (pirmā un otrā kārta; atsevišķu noslēguma maksājumu pieprasījumu izmaksa atbilstoši CFLA prognozēm): 4 772 227 euro. No tā ERAF finansējums 85% jeb 4 056 393 euro, pašvaldību līdzfinansējums 15% jeb 715 834 euro.  
 
Finansiālā ietekme uz valsts un pašvaldību budžetiem izriet no attiecības starp iepriekšminētajiem ieņēmumiem un izdevumiem pa gadiem. 
 
Finansiālā ietekme uz valsts pamatbudžetu: 
2025. gadā: 1 758 766 – 1 758 766 = 0 euro (valsts pamatbudžets) 
2026. gadā: 8 040 035 – 8 040 035 = 0 euro  (valsts pamatbudžets) 
2027. gadā: 12 871 004 – 12 871 004 = 0 euro (valsts pamatbudžets) 
2028. gadā: 16 700 086 – 16 700 086 = 0 euro (valsts pamatbudžets) 
2029. gadā: 6 662 613 – 6 662 613 = 0 euro  (valsts pamatbudžets) 
2030. gadā: 4 772 227 – 4 772 227 = 0 euro  (valsts pamatbudžets) 
 
Finansiālā ietekme uz pašvaldību budžetu: 
2025. gadā: 0 – 263 815 = – 263 815 euro 
2026. gadā: 0 – 1 206 006 = – 1 206 006 euro 
2027. gadā: 0 – 1 930 651 = – 1 930 651 euro 
2028. gadā: 0 – 2 505 013 = – 2 505 013 euro 
2029. gadā: 0 – 999 392 = – 999 392 euro 
2030. gadā: 0 – 715 834 = – 715 834 euro 
 
Tā kā pirms projektu apstiprināšanas otrajā kārtā nav zināms precīzs pašvaldības un, ja attiecināms, privātais līdzfinansējuma apmērs katrā gadā, aprēķinā tika norādīts indikatīvais maksimālais ERAF finansējums, minimālais pašvaldības līdzfinansējums situācijā, kad privātais līdzfinansējums netiek piesaistīts.

ERAF finansējuma pārdale uz 2.1.3.1. pasākuma otro kārtu tiek veikta no:
- 2.1.3.1. pasākuma pirmās kārtas 203 591 euro apmērā;
- 2.1.3.2. pasākuma pirmās kārtas 884 020 euro apmērā.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts būtiski nemaina esošo regulējumu un neparedz ieviest jaunas politiskās iniciatīvas, t.sk. netiek mainīti atlases kārtas projektu iesniegumu vērtēšanas kritēriji, līdz ar to publisko apspriedi nav nepieciešams nodrošināt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
Pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Ar noteikumu projektu tiek piešķirts papildu atbalsts 2.1.3.1. pasākuma otrās kārtas projektiem, kuru aktivitātes saistītas ar infrastruktūras izveides un atjaunošanas darbībām, kas vērstas uz pašvaldību pielāgošanos klimata pārmaiņām aktivitātēm, kas labvēlīgi ietekmēs publisko pakalpojumu attīstību, jo 2.1.3.1. pasākuma ietvaros pašvaldība var īstenot komplementāru projektu par saviem budžeta līdzekļiem, ieguldījumus veicot klimatneitrālās jomās. Attiecīgi plānotajam īstenojamajam klimatneitralitātes pasākumam jābūt iekļautam pašvaldības attīstības programmas investīciju plānā.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
2.1.3.1. pasākuma otrās kārtas ietvaros īstenotie projekti labvēlīgi ietekmēs Nacionālā attīstības plāna 2021. – 2027. gadam prioritātes "Kvalitatīva dzīves vide un teritoriju attīstība" rīcības virziena "Daba un vide – "Zaļais kurss"" uzdevuma Nr. 282 – "Klimata pārmaiņu ietekmju mazināšana, īstenojot pielāgošanās klimata pārmaiņām pasākumus un panākot materiāltehniskā un infrastruktūras nodrošinājuma uzlabojumus (katastrofu draudu, t.sk. plūdu un krasta erozijas, novēršanas un to pārvaldīšanas pasākumu īstenošanai), kā arī tautsaimniecības nozaru pārvaldībā, un ilgtspējīgā nokrišņu notekūdeņu apsaimniekošanā, ņemot vērā jaunākos zinātniskos datus un prognozes par klimatnoturīguma sasniegšanu un stiprināšanu" izpildi, jo tiešā veidā paredz ieguldījumus klimata pārmaiņu ietekmju mazināšanā.
8.1.5. uz teritoriju attīstību
Vai projekts skar šo jomu?
Jā
Apraksts
Noteikumu projekta īstenošanas rezultātā tiks veicināti papildu ieguldījumi, kas veikti saskaņā ar pašvaldību attīstības programmām, papildus veicinot vides pielāgošanu klimata pārmaiņām – atjaunojot vai veidojot lietusūdens savākšanas sistēmas, piemērojot atbilstošus risinājumus applūstošajām teritorijām un erozijas skartām krasta joslām un veidojot ilgtspējīgu jaunu zaļo un zilo infrastruktūru. Projektu īstenošanas rezultātā sagaidāma teritoriju estētiskās kvalitātes uzlabošanās, attiecīgi arī iedzīvotāju labsajūtas un veselības uzlabošanās (rekreācijas un aktīvās atpūtas iespējas, estētiska pilsētvide), klimatnoturības uzlabošana (pilsētas "siltumsalas" efekta un karstuma viļņu mazināšana), teritoriju applūšanas risku mazināšana (lietusūdens noturēšana uz vietas, samazinot centralizētās lietusūdens sistēmas noslodzi), bioloģiskās daudzveidības palielināšanās (dzīvotnes un migrācijas koridori), gaisa kvalitātes uzlabošanās (putekļu emisiju samazināšanās zaļajās zonās), nekustamo īpašumu vērtības pieaugums (zaļo zonu ietekmē).
8.1.6. uz vidi
Vai projekts skar šo jomu?
Jā
Apraksts
Noteikumu projekta īstenošanas rezultātā tiks nodrošināti papildu ieguldījumi vides pielāgošanai klimata pārmaiņām, izmantojot dabā balstītus risinājumus un sekmējot vides pieejamību. 2.1.3.1. pasākuma otrajā kārtā tiks jaunizveidota vai nostiprināta piekrastes josla un sekmēta upju un ezeru krastu aizsardzība pret plūdiem, kā arī izveidota vai jaunināta zaļā infrastruktūra nolūkā pielāgoties klimata pārmaiņām 10 ha platībā līdz 2029. gada 31. decembrim, pozitīvi ietekmējot pašvaldību publisko teritoriju attīstību (detalizētāk skatīt 8.1.5. sadaļā).
8.1.7. uz klimatneitralitāti
Vai projekts skar šo jomu?
Jā
Apraksts
Noteikumu projekta īstenošanas rezultātā tiks nodrošināts papildu atbalsts ieguldījumiem publiskajā infrastruktūrā, kas ietvers zaļās infrastruktūras izmantošanu klimata risku ietekmes mazināšanai, identificējot primāri svarīgās vietas pilsētās un apdzīvotās vietās, kur zaļā infrastruktūra var sniegt vislielāko atdevi un sekmēt pielāgošanos klimata pārmaiņām.
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Pasākuma otrās atlases kārtas ietvaros tiks attīstīta klimata pārmaiņām pielāgota piekļūstama publiskā infrastruktūra, kas visiem iedzīvotājiem, īpaši personām ar invaliditāti un sociālās atstumtības pakļautiem iedzīvotājiem, mazinās sociālo atstumtību un dos iespēju īstenot savas tiesības un izmantot iespējas, kā arī tiks novērsti šķēršļi, kas to liedz, piemēram, vides nepieejamība, sabiedrības aizspriedumi u.c.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Pasākuma otrās kārtas īstenošanai ir netieša pozitīva ietekme uz personas ar invaliditāti vienlīdzīgām iespējām un tiesībām.
8.1.10. uz dzimumu līdztiesību
Vai projekts skar šo jomu?
Jā
Apraksts
Pasākuma otrās kārtas īstenošanai ir netieša pozitīva ietekme uz dzimumu līdztiesību. 
Attīstot infrastruktūru, kas pielāgota klimata pārmaiņām un ievērojot universālā dizaina principus, tiks veidota droša un ērta vide arī vecākiem ar maziem bērniem, vecāka gadagājuma cilvēkiem. Projektu īstenošanā darbinieki netiks diskriminēti pēc dzimuma, vecuma, invaliditātes, reliģiskās pārliecības, rases un etniskās izcelsmes vai seksuālās orientācijas.
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

